**Un dia molt bonic**

Un dia molt bonic. Això va pensar la Hiroko mentre mirava per la finestra com el vent lleuger arrossegava les flors de primavera que els arbres del carrer havien deixat caure.

La Hiroko era ja gran. Tenia més de vuitanta anys i cuidava el seu marit, l’Hirumitsu, que encara era quatre anys més gran que ella. La Hiroko i l’Hurumitsu vivien a Tosi, un petit poble de les muntanyes amb no gaires veïns. Eren molt pobres, menjaven gràcies a un petit hort que cuidaven al costat de una petita casa de fusta i bambú què la família de l’Hurumitsu va construir fa molts anys. L’Hirumitsu havia estat pescador quan era jove i ara també anava a pescar de tant en tant per poder completar la seva dieta.

Aquell matí, la Hiroko havia de fer molta feina. Com sempre, netejaria la casa, aniria a buscar aigua i deixaria el dinar fet per no haver de córrer al migdia. Més tard, esperaria l’arribada del carter, per si avui portava notícies del seu fill, que havia marxat a la capital per treballar en una bona feina i del que no en sabien res des de fa gairebé cinc mesos. Per últim, aniria a la farmàcia per agafar la pomada que necessitava el seu marit, que com que tenia la pell molt sensible, se l’havia de posar totes les nits abans d’anar a dormir.

Com de cansada se sentia! I sort que el dia era bonic, perquè si arriba a ser un dia plujós, d’aquells grisos i gelats no sap com s’ho hauria fet per organitzar tots els encàrrecs de fora de casa.

Quan va sortir de casa, cap a mig matí més o menys, ja va notar alguna cosa estranya. Se sentia més lleugera, com si tingués més força i no hagués estat netejant a fons casa seva sense parar.

Anant cap a la farmàcia va passar per davant d’una botiga amb un gran aparador i va observar la seva silueta de reüll. Era la silueta d’una noia molt bonica, ben plantada i eixerida. Es va parar en sec per mirar-se millor i va apreciar altres detalls. Un somriure perfecte, ulls grans, com els de les actrius de les pel·lícules d’abans i un cabell brillant que li queia fins a les espatlles. Aquell vestit que portava l’afavoria molt, era de molts colors i combinaven perfectament amb el color dels seus ulls i el seu cabell.

Què havia passat? Com és que ara era així? La Hiroko va continuar cap a la farmàcia i amb cada pas que feia, notava alguna cosa nova. Tenia sensacions molt bones, una felicitat que la envaïa poc a poc. Se sentia molt bé, com a feia temps que no li passava.

Va anar a la farmàcia i va tornar cap a casa. Va esperar al carter, què com sempre no va deixar cap notícia, però es va quedar molt contenta perquè es va quedar una estona a xerrar amb ella i la veritat que va ser molt entretingut. Va acabar de fer el dinar i, tot i què no ho havia previst, va recordar una recepta especial per postres què va deixar preparada per a sorprendre al seu marit quan tornés de pescar.

Quan el seu marit va tornar amb la pesca del dia, es va quedar molt content quan va veure que hi havia pastís per postres. Li encantaven els dolços. El va tastar i es va quedar sense paraules quan va paladejar aquella increïble combinació de sabors. El millor pastís de la seva vida! La Hiroko era una cuinera increïble, va pensar.

Després de sopar, la Hiroko va explicar tot el que havia sentit aquell dia des de que va sortir de casa al mati. El seu marit se l’escoltava amb atenció i quan va acabar es va quedar pensant una estona. Va mirar la seva estimada i va entendre el que havia passat. El dia, que va començar arrossegant les flors de primavera que els arbres del carrer havien deixat caure, havia portat l’alegria a la seva dona.

Potser si som capaços d’apreciar de bon matí la bellesa que hi ha en els petits detalls de la vida, veurem com el nostre dia s’omplirà de felicitat. Si repetim aquest exercici tots els dies, haurem aconseguit ser molt feliços.

Nen de plàstic